**S-au înalțat castanii în floare**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

de astăzi,

mi-am îmbolnăvit moartea cu atâta verde,

încât o aud cum se rostogolește,

închisă într-o sfera albastră.

acum, pot despica jumătatea mea de cer

să ajung la mine,

fără să simt în ce parte se înclină balanța.

pot semăna vântul cu flori de miozotis

să nu-mi fure urmele

de astăzi,

mi-am îmbolnăvit moartea cu atâta verde,

încât captivă în trupul meu, învață să tacă.

Acum, pot castanii, să mi-i înalț în floare,

mai este încă vreme…